На основу члана 41. став 3. Пословника Владе („Службени гласник РС”, бр. 61/06 - пречишћени текст, 69/08, 88/09, 33/10, 69/10, 20/11, 37/11, 30/13, 76/14 и 8/19-др. пропис), на предлог Министарства грађевинарства, саобраћаја и инфраструктуре,

Одбор за привреду и финансије доноси

З А К Љ У Ч А К

1. Спроводи се јавна расправа о Нацрту закона о изменама и допунама Закона о ваздушном саобраћају.

2. Одређује се Програм јавне расправе о Нацрту закона о изменама и допунама Закона о ваздушном саобраћају, који је саставни део овог закључка.

3. Јавна расправа о Нацрту закона о изменама и допунама Закона о ваздушном саобраћају одржаће се од 8 - 27. новембра 2019. године.

4. Овај закључак, ради реализације, доставити Министарству грађевинарства, саобраћаја и инфраструктуре.

05 Број: 011-11070/2019-1

У Београду, 6. новембра 2019. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДНИК ОДБОРАСиниша Мали |

На основу члана 41. став 3. Пословника Владе („Службени гласник РС”, бр. 61/06 - пречишћени текст, 69/08, 88/09, 33/10, 69/10, 20/11, 37/11, 30/13, 76/14 и 8/19-др. пропис), на предлог Министарства грађевинарства, саобраћаја и инфраструктуре,

Одбор за привреду и финансије одређује

ПРОГРАМ ЈАВНЕ РАСПРАВЕ
ОНацрту закона о изменама и допунама Закона о ваздушном саобраћају

1. У поступку припреме Нацрта закона о изменама и допунама Закона о ваздушном саобраћају, којим се поред осталог уређују услови којима се омогућава да се ваздушни саобраћај у Републици Србији одвија безбедно и обезбеђено, у циљу несметаног одвијања ваздушног саобраћаја, Министарство грађевинарства, саобраћаја и инфраструктуре спроводи јавну расправу о Нацрту закона о Нацрту закона о изменама и допунама Закона о ваздушном саобраћају (у даљем тексту: Нацрт закона), који је саставни део овог програма.

2. Јавна расправа о Нацрту закона одржаће се од 8 - 27. новембра 2019. године.

3. Учесници у јавној расправи су представници државних органа, јавних служби, привредни субјекти, стручна јавност и други заинтересовани учесници.

4. Текст Нацрта закона биће постављен на интернет страници Министарства грађевинарства, саобраћаја и инфраструктуре – www.mgsi.gov.rs и на порталу е-управе.

5. Примедбе, предлози и сугестије достављају се Министарству грађевинарства, саобраћаја и инфраструктуре на адресу Немањина 22-26, Београд или електронским путем на имејл адресу: vazdusni.saobracaj@mgsi.gov.rs.

6. Презентације и расправе о предложеном нацрту закона организоваће Министарство грађевинарства, саобраћаја и инфраструктуре у форми округлог стола и то по следећем распореду:

- Ниш, просторије Града Ниша, 12. новембра 2019. године и

- Краљево, просторије Града Краљева, 12. новембра 2019. године.

7. По окончању поступка јавне расправе Министарство грађевинарства, саобраћаја и инфраструктуре анализираће све примедбе, предлоге и сугестије учесника у јавној расправи и сачинити извештај о спроведеној јавној расправи о Нацрту закона.

8. Овај програм, ради реализације, доставити Министарству грађевинарства, саобраћаја и инфраструктуре, које ће јавни позив за учешће у јавној расправи са овим програмом објавити на својој интернет страници и порталу е-управе.

05 Број: 011-11070/2019-1

У Београду, 6. новембра 2019. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДНИК ОДБОРАСиниша Мали |